Estadosøya

Estadosøya (spansk Isla de los Estados) er ei argentinsk øy i øygruppen Ildlandet, cirka 30 km øst for Isla Grande de Tierra del Fuego (også kalt Storøya i Ildlandet). Det er den største øya som i helhet ligger i Argentina.

Administrativt ligger øya under den argentinske provinsen Tierra del Fuego, Antártida e Islas del Atlántico Sur. Øya er ikke bosatt, men den argentinske marinen har en aktiv marinebase der. Mannskapet på basen består av fire marinesoldater som jobber i skift på 45 dager. 

Estadosøya er hjemsted for store kolonier med pingviner og seler, blant annet hekker det bøylepingviner (Pygoscelis papua) der.

Øyer i Argentina
Ildlandet